నగరం నిద్రపోతున్న వేళ

నగరం నిద్రపోతున్న వేళ, 2011 జూన్ 24న విడుదలైన తెలుగు సినిమా. గురుదేవా క్రియేషన్స్ ప్రైవేట్ లిమిటెడ్ బ్యానరులో నంది శ్రీహరి నిర్మించిన ఈ సినిమాకు ప్రేమ్ రాజ్ దర్శకత్వం వహించాడు. ఇందులో జగపతి బాబు, ఛార్మీ కౌర్, ఆహుతి ప్రసాద్ నటించగా, యశో కృష్ణ సంగీతం సమకూర్చాడు. ఈ సినిమ బాక్సాఫీస్ వద్ద పరాజయం పొందింది.

 కథా సారాంశం 
ఒక తెలుగు న్యూస్ ఛానెల్‌లో పనిచేస్తున్న యువ జర్నలిస్ట్ నిహారిక, 'బోరింగ్' వార్తలను తీసుకువచ్చినందుకు ఆమె యజమాని చేత చివాట్లు తింటుంటుంది. ఆ తరువాత ఆమె కొన్ని వివాదాస్పద విషయాల కోసం వెతకడం ప్రారంభిస్తుంది. అందుకోసం ఆమె రాత్రి ఒంటరిగా హైదరాబాద్‌లోకి వెళుతుంది. తన దగ్గరున్న పెన్ కెమెరాతో ఒక రాజకీయ నాయకుడి రహస్య చర్చను షూట్ చేయడానికి నిహారిక వెలుతుంది. ఆ వీడియో బయటకు వస్తే అతని బండారం బట్టబయలు అవుతుంది. రాత్రి సమయంలో నిహారిక హైదరాబాద్ చీకటి రహస్యాలు చూడటం ప్రారంభిస్తుంది. ఆ సందర్భంలో తాగుబోతు శివరామ ప్రసాద్‌ను కలుస్తుంది. అతనితో కలిసి రాజకీయ సమస్యను పరిష్కరించడానికి ప్రయత్నిస్తుంది. అప్పుడు ఆమెకు ఎలాంటి సమస్యలు ఎదురయ్యాయి, వాటిని ఆమె ఎలా అధిగమించింది అన్నది మిగతా కథ.

 నటవర్గం 

 జగపతి బాబు (శివరామ ప్రసాద్‌)
 ఛార్మీ కౌర్ (నిహారిక)
 చంద్రమోహన్
 అహుతి ప్రసాద్
 లక్ష్మణ్ మీసాల

 పాటలు 
ఈ సినిమాకు యశో కృష్ణ సంగీతం సమకూర్చాడు. ఆదిత్యా మ్యూజిక్ ద్వారా పాటలు విడుదలయ్యాయి.

 మూలాలు 

 బయటి లింకులు 

 

వర్గం:తెలుగు ప్రేమకథ చిత్రాలు
వర్గం:జగపతి బాబు నటించిన చిత్రాలు
వర్గం:చంద్రమోహన్ నటించిన సినిమాలు
వర్గం:ఆహుతి ప్రసాద్ నటించిన చిత్రాలు